കിടങ്ങാംപറമ്ബ് 12 എ ശാഖയില് മഹാസമാധിദിനാചരണം ആലപ്പുഴ: ശ്രീനാരായണ ഗുരുദേവന്റെ മഹാസമാധി ദിനം കിടങ്ങാംപറമ്ബ് 12 എ ശാഖയുടെ ആഭിമുഖ്യത്തില് ഭക്തി സാന്ദ്രമായ ചടങ്ങുകളോടെ ആചരിച്ചു. രാവിലെ ഭദ്രദീപ പ്രകാശനം, ഗുരുദേവ കൃതികളുടെ പാരായണം, പതാകവന്ദനം, പുഷ്പാര്ച്ചന, ഗുരുപുഷ്പാഞ്ജലി, സ്കോളര്ഷിപ്പ് വിതരണം, ഗുരുദേവ പ്രാര്ത്ഥനയും ഗുരുപ്രസാദ വിതരണവും,ദീപക്കാഴ്ച എന്നിവ നടന്നു. ശാഖാങ്കണത്തില് വനിതാസംഘത്തിന്റെ നേതൃത്വത്തില് പ്രാര്ത്ഥനയും ശ്രീനാരായണ ധര്മ്മ പ്രചാരകന് എസ്.സാജന്റെ നേതൃത്വത്തില് ഗുരുപൂജയും നടന്നു. ശാഖയില് നടന്ന പായസ വിതരണം യൂണിയന് പഞ്ചായത്ത് കമ്മിറ്റി അംഗം ദിനേശന് ഭാവന ഉദ്ഘാടനം ചെയ്തു. ശാഖാ പ്രസിഡന്റ് എസ്.രാജേന്ദ്രന്, വൈസ് പ്രസിഡന്റ് ബി.സുന്ദര്ലാല്, സെക്രട്ടറി ആര്.ദേവദാസ്, യൂണിയന് മാനേജിംഗ് കമ്മിറ്റി അംഗം പി.വി.രാജീവ്, സി.രാധാകൃഷ്ണന്, പി.ശാന്തപ്പന്, മനോരഞ്ജന് തുടങ്ങിയവര് നേതൃത്വം നല്കി. കുടുംബയൂണിറ്റുകളുടെ നേതൃത്വത്തില് ഭവനങ്ങളില് കഞ്ഞിവീഴ്ത്തലും നടന്നു.